Dānijas sieviešu futbola izlase

Dānijas sieviešu futbola izlase () ir nacionālā sieviešu futbola komanda, kas pārstāv Dāniju starptautiskās futbola sacensībās. Izlasi pārvalda Dānijas Futbola asociācija. Mājas spēles parasti aizvada Viborgas stadionā.

Komanda ir četras reizes spēlējusi FIFA Pasaules kausa sievietēm finālturnīrā. 1991. un 1995. gadā iekļuva ceturtdaļfinālā. Pārējās reizes dalību beidza grupu turnīrā. Komanda ir kvalificējusies arī 2023. gada finālturnīram. Dānijas izlase spēlēja 1996. gada vasaras olimpisko spēļu turnīrā, bet zaudēja visās trīs grupu turnīra spēlēs.

Eiropas čempionātā labāko rezultātu sasniedza 2017. gadā, ieņemot otro vietu un finālā ar 2:4 zaudējot Nīderlandes izlasei. Divas reizes izlase ir izcīnījusi trešo vietu, vēl trīs reizes spēlējusi pusfinālā, kad spēle par trešo vietu netika aizvadīta.

Komanda pastāvīgi piedalās Algarves kausā. Piecas reizes tā ir ieguvusi otro vietu (1995, 1998, 2001, 2007, 2008), divas reizes bijusi trešajā vietā (2009, 2017).

2023. gada jūnija FIFA Pasaules rangā sievietēm izlase bija 13. vietā.

 Rezultāti nozīmīgākajos turnīros 
 Pasaules kauss 
GadsVieta 1991Ceturtdaļfināls411276 1995Ceturtdaļfināls410378 1999Grupu turnīrs300318 2003Nekvalificējās 2007Grupu turnīrs310244 2011Nekvalificējās 2015 2019 2023Astotdaļfināls420233Kopā5/91851122229

 Olimpiskās spēles 
GadsRezultāts  1996Grupu turnīrs 2000Nekvalificējās 2004 2008 2012 2016 2020

 Eiropas čempionāts 
GadsRezultāts 1984Pusfināls 1987Nekvalificējās 1989 19913. vieta 19933. vieta 1995Nekvalificējās  1997Grupu turnīrs 2001Pusfināls 2005Grupu turnīrs 2009Grupu turnīrs 2013Pusfināls 20172. vieta 2022Grupu turnīrs 2025Grupu turnīrs

 Atsauces 

 Ārējās saites 

 Sieviešu izlase Dānijas Futbola asociācijas vietnē 

Kategorija:Sieviešu futbola izlases
Sieviešu izlase